

Britskí D´n´B králi THE QEMISTS prídu do Bratislavy!
Sekundovať im bude slovenská DJská elita
22. február by si mali "zabetónovať" do diárov všetci milovníci drum & bassu na Slovensku. Do Bratislavy totiž v ten deň zavíta britská trojica The Qemists. Svoju show odpáli v Klube MMC za podpory silných domácich DJských mien na čele s B-Complexom. V týchto dňoch organizátori koncertu štartujú predaj vstupeniek. Prvých 100 kusov ponúkajú exkluzívne skalným fanúšikom za 15 Eur!
Z Británie sa valí na Slovensko našliapnutý koktejl drum & bassu, rocku a dubstepu menom The Qemists. Svetoznáma trojica povestná svojimi energickými vystúpeniami, si naplánovala bratislavskú zastávku na 22. februára, po koncertoch v Prahe a Brne. Hviezdy prestížneho londýnskeho labelu NINJA TUNE posielajú fanúšikom na Slovensko exkluzívnu osobnú videopozvánku: http://www.youtube.com/watch?v=hx2VuR1fAGU&feature=youtu.be.
Rodákov z britského Brightonu a minuloročných laureátov prestížneho ocenenia The Bass Music Awards, fanúšikovia radi žánrovo prirovnávajú k zoskupeniu Pendulum. Aktuálne bodujú so singlom "No More": http://www.youtube.com/watch?v=OJxr1wb65Qw&feature=youtu.be, ktorý v trackliste bratislavskej show iste nebude chýbať. Fanúšikov poteší aj live verzia hitu "S.W.A.G." http://www.youtube.com/watch?v=1krmAcCdZ_Y a zatiaľ najúspešnejšieho "Stompboxu" http://www.youtube.com/watch?v=AOvDvAUr-So, ktorý už roztancoval najväčšie európske festivaly, vrátane poľského megafestu Przystanek Woodstock, legendárneho britského Glastonbury a mnohých ďalších.
Drum & bassoví alchymisti si prizvali ako support do bratislavského Klubu MMC i exkluzívneho hosťa B-Complexa, ktorého meno v ich rodnej Británii rezonuje v posledných rokoch i vďaka hitu "Beautiful Lies" http://www.youtube.com/watch?v=0prFicLgXxw&list=RDKZ3Je2_YsBc stále viac. Line – up večera doplnia Emonoizboyz a DJ Junior.
VSTUPENKY/TICKETS na podujatie THE QEMISTS